OpenLLM-France/wikimedia huggingface dataset:
# Lot

    Artikulu hau Frantziako departamenduari buruzkoa da; beste esanahietarako, ikus «Lot (argipena)».
Lot (okzitanieraz Òlt, ɔt ahoskatua;), Frantziako Okzitania eskualdeko departamendua (46 zk.). Prefektura Cahors hirian dago, eta mugakide ditu Corrèze, Cantal, Aveyron, Tarn eta Garona, Lot eta Garona eta Dordoina departamenduak.
Lot ibaiak ematen dio izena.

## Klima

Loteko erdialdeko eskualdean, kontrako bi klima-motek egiten dute topo: batetik, iparraldetik, mendialdeko klima heltzen da, Massif central mendigunearen hurbiltasuna dela medio; hegoaldetik, berriz, klima epelagoa dator, Akitaniako arroaren eta Garona haranaren eraginez.

## Turismoa

Jarduera ekonomiko nagusia turismoa da Loten.
Leize eta haitzulo ugari daude, eta horma-artea ere ikusgai izaten da batzuetan. Oso ezagunak dira, adibidez, La grotte du Pech Merle (Cabrerets) eta Le gouffre de Padirac.
Departamenduaren hego-mendebaldea, Lot harana, mahastizaintza-tradizioa duen Frantziako eskualde zaharrenetako bat da. Horren erakusgarri dira Cahors sor-markako ardoak.
Autoire, Loubressac, Saint-Cirq-Lapopie eta Carennac Frantziako herri politenen zerrendan sailkatuta daude. Frantziako probintziako lekuen artean, Rocamadourrek jasotzen du bisitari gehien, Le Mont-Saint-Michelen atzetik.
Figeacen, Champollion Museoa dago, non Rosetta harriaren erreprodukzio erraldoi bat ikus baitaiteke.

## Ikus, gainera

* Lot departamenduko udalerrien zerrenda

## Kanpo estekak

* Loteko Turismo Batzordea
* Loteko Kontseilu Orokorra
* Datuak: Q12576
* Multimedia: Lot (department) / Q12576
# Lumnezia

Lumnezia Suitzako udalerria da. Grisonia kantonamenduan dago, Surselva Region $^{(en)}$ barrutian. 2014an 2,025 biztanle zituen 165,48 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q1877273
* Multimedia: Lumnezia / Q1877273
# Lumoko dorretxea

Lumoko dorretxea (Lumotorre, Torrekua, Mezeta edo Allendesalazar dorretxea izenekin ere ezaguna) Lumo elizatean (Gernika-Lumo udalerria) kokatutako eraikin historikoa da.

## Historia

XIX. mendean Mezeta eta Allendesalazar familien jabetzakoa izan zen, elizateko patronatua izan zutenak.

## Egitura

Egitura tradizionala jarraitzen du: oinplano karratua, lau isurialdeko estalkiarekin, bakoitza alde batera. Alde nagusia hegoaldera begira dagoena da. Hiru solairu ditu, ganbara bat eta bi ate ditu, haietako bat handiagoa zalditegira sartzeko. Eraikinaren perimetro osoan zehar leihateak ditu, garrantzitsuenak hirugarren pisuan (bao irekiekin). Bao txikiak kanpoaldetik gurutz formako forja-sarez babestuta daude.
Aurrealdean burdinazko balkoi txikia dago (atxiki berria). Iparraldeko fatxadan beste balkoi txiki bat dago, kuku-leihoan, gingil itxurako harrizko hiru haberen gainean. Puntu erdiko arkudun leiho txiki luze bik argia barnera sartzea baimentzen dute. Estalki legez jarritako harlauzak leiho biak, babesten ditu euritik. Bestalde, etxeak jatorrian zuen balkoi korritua ere (helburu militarrarekin) errekuperatu egin da lehengo zuloak erabiliz.

## Armarria

Lumoko dorretxeko armarriaren xehetasuna herri-arkitektura mota honetako dekorazioaren pieza gakoa da; zatikatutako kartelaren gainean kasko bat, lumak eta apaingarria daude irudikatuta; kartelean bueltatutako ilargia, otso bat eta hiru giltza bertikal daude marraztuta; erdiko giltza da hiruretan handiena.

## Erreferentziak

* ↑ «Gernika-Lumo toponimia» www.gernika-lumo-euskaraz.eus (Noiz kontsultatua: 2021-05-22).
* 1 2 3 4 «Urdaibai.org. Urdaibaiko Galtzagorriak» www.urdaibai.org (Noiz kontsultatua: 2021-05-22).

## Kanpo estekak

* Datuak: Q106937643
# Lumpawarrump

Lumpawarrump, Lumpy ezizenduna, Star Warsen liburu saileko pertsonaia bat da.
Lumpawarrump wookiee bat zen, Chewbacca handiaren eta honen emazte Mallatobucken semea. Bere bizi guztian bere jaiotze planeta izan zen Kashyyyken bizi izan zen eta Klon Gerren garaian jaio zen. Bere ama Mallatobuckekin (Malla ezizenduna) eta bere aitona Attichitcukekin (Itchy ezizenduna) bizi zen.

## Ikus, gainera

* Star Wars

## Kanpo estekak

* Datuak: Q10752211
# Lumparland

Lumparland :
| Armarria ||
| Berezko izena | Lumparlands kommun |
| Herrialdea Eskualdea Azpieskualdea | Finlandia Åland Uharteak Landa Åland azpieskualdea |
| Alkatea | Tomas Urvas |
| Sorrera | - |
| Koordenatuak | 60°07′00″N 20°15′30″E﻿ / ﻿60.11667°N 20.25833°E﻿ / 60.11667; 20.25833 |
| Azalera - Ur-azalera | 87,06 km² 50,81 km² (%58,3) |
| Biztanleria Dentsitatea Lehen hizkuntza - Suediera - Finlandiera - Besteak | 393 (2010.05.31) 10,84 bizt/km² (2009) % 91,8 (ofiziala) % 5,9 % 2,3 |
| Webgune ofiziala | (Suedieraz) |
Lumparland Åland eskualde autonomoan dagoen udalerri bat da.

## Erreferentziak

* ↑ Maanmittauslaitos
* ↑ Väestorekisterikeskus 2010.05.31
* ↑ Väestorekisterikeskus 2009

## Kanpo estekak

* Datuak: Q176191
* Multimedia: Lumparland / Q176191
# Lummen

Lummen Belgikako ipar-ekialdean dagoen udalerria da, Meuse ibaiaren ondoan, Flandriako Linburgo probintzian dagoena. 2013an 14.358 biztanle zituen. Udalerriaren barruan herri hauek daude: Lummen bera eta Meldert en Linkhout. Herrixka txikiagoak edo auzoen artean hauek dauden: Geneiken, Genenbos, Gestel, Goeslaar, Groenlaren, Laren, Mellaer, Molem, Oostereinde, Rekhoven, Schalbroek eta Thiewinkel.
Kasteel Lagendal udalerri honetan dago.
Armarri historikoan, hiru etxeen ikurrak agertzen dira: Arenbergtarren etxea, La Marcktarren etxea eta Arrazola Oñatikoena. Hala ere, 2008an udalerriak logo berri bat erabiltzea erabaki zuen bere dokumentu ofizialetan.

## Kanpo estekak

* Webgune ofiziala (Nederlanderaz) (Frantsesez)
* Datuak: Q329628
* Multimedia: Lummen / Q329628
# Maelor South

Maelor South, galesez: De Maelor, Galesko iparraldeko komunitate bat da, Wrexham konderrian dagoena. Maelor Saesneg eskualdean dago, eta Penley eta Bettisfield udalerriak barne hartzen ditu.
2011ko erroldaren arabera 1.268 biztanle zituen.

## Kanpo estekak

* Datuak: Q6729201
* Multimedia: Maelor South / Q6729201
# Maenan

Maenan, Galesko iparraldeko baserri giroko udalerri bat da, Conwy eremuan. Llanrwst udalerritik 4 milia iparraldera eta Eglwysbach udalerritik 3 milia hegoaldera dago.
2011ko erroldaren arabera 300 inguru biztanle zituen, horietako %75a galesaz mintzatzen da.

## Kanpo estekak

* Datuak: Q1883614
* Multimedia: Maenan / Q1883614
# Maella

Maella Zaragozako probintziako udalerria da, Aragoin, Espainia. 2008an 2.050 biztanle zituen 174,88 kilometro koadroko azaleran. Bajo Aragón-Caspe eskualdean dago.

## Kanpo estekak

* Datuak: Q956524
* Multimedia: Maella / Q956524
# Maelström (ipuina)

Maelström (A Descent into the Maelström, ingelesez) Edgar Allan Poe estatubatuar idazlearen kontakizun labur bat da. 1841eko apirilean Graham's Magazine aldizkarian argitaratu zen.
2000an Koro Navarrok euskarazko itzulpena argitaratu zuen, Maelström izenburupean, Poeren kontakizun laburrez osatutako Kontakizunak liburuan.

## Argumentua

Oharra: Atal honek istorio osoa edo amaiera argitzen du.
Ipuinaren iturburua Maelström delakoa da. Hori Norvegiako kostaldean gertatzen den zurrunbiloa da. Ipuinak istorio bat beste baten barruan azaltzen du. Agure batek kontatzen du, nahiz eta berak esan zaharra ez dela, itxura gorabehera: "Oso gizon zaharra naizela pentsatuko duzu, baina ez da hala. Egun bat nahikoa izan zen ile hauek beltz-beltzetik zurira aldatu, nire zangoak ahuldu eta nire nerbioak desegiteko (...)".
Gizonak adierazten du egun batean, bere bi anaiekin itsasoratu zenean, oso urakan bortitz bat sortu zela eta haiek harrapatu erdi-erdian. Bi anaiak hil ziren, baina berak zurrunbiloaren barrura bota zuen bere burua, upel bati eutsi zion, eta ikusi zuenak txunditu zuen. Geroago, lagun batzuen itsasontziak salbatu zuen. Lagunek ez zuten ezagutu, baina.

## Kanpo estekak

* Datuak: Q1658772
* Multimedia: A Descent into the Maelström / Q1658772
# Maeen Al-Obaidi

Maeen Al-Obaidi (Yemen, XX. mendea) abokatua eta bitartekaria Ta´izz hirian, Yemengo Gerra Zibilaren testuinguruan.

## Biografia

Ta´izz hirian abokatua zen, 2015ean Yemengo gerra zibila hasi zen arte. Gatazka horretan, emakumeek jazarpen ugari jasan izan dute, frankotiratzaileak, atxiloketak, sexu-indarkeria, seme-alaben erreklutamendu behartua eta abar. Testuinguru horretan bakearen alde egin du bitartekaritza sustatuz, besteak beste, presoen arteko trukeak erraztuz borrokalariak etxera bizirik itzul daitezen edo beren gorputzak itzul ditzaten.

## Sariak eta Aitortzak

2022an BBCko 100 emakume inspiratzaileen zerrendan sartu zen.

## Erreferentziak

* 1 2 «BBC 100 Women 2022 : Who is on the list this year? Esraa Warda, Algeria/US. Dancer» BBC.
* ↑ Center, Sana'a. (2022-01-25). Women’s Non-Traditional Roles in Tribal Societies. .

## Kanpo estekak

* Datuak: Q115650350
# Maeklong Trenbide merkatua

Mae Klongko trenbidearen gaineko merkatua (Thailanderaz: ตลาดร่มหุบ) Thailandiako tokirik bisitatuenetako bat da. Merkatuan batez ere janariak saltzen dira, fruta, barazkiak, haragia eta itsaski freskoak (merkatua ezaguna da azken hauei esker). Ehun metro luze dituen merkatu mugikor hau 1905. urtean sortu zen, burdinbidea Samut Songkhram probintziara iristearekin batera.
Bertakoentzat, tokiko produktuak erosteko gunea; bisitarientzat, ikuskizun arrigarria. Bangkok-Samut Songkhram trenbidea bertatik igarotzen da. Trenbidearen zati batean ezarrita dagoen bertako merkatua, saltzaileak trena pasatzen den bakoitzean postuak kentzera behartzen ditu. Irudia erakargarri turistiko bihurtu da. Bangkoketik 90 kilometrora kokatzen da merkatu hau.
Alarma batek trena iritsi baino hiru minutu lehenago ohartarazten die bertaratutakoei, denbora tarte horretan saltzaileek beren salgaiak mugitzen dituzte eta toldoak barrurantz erretiratzen dituzte, trenak aurrera egin dezan eta dena lehen trena igarota zegoen moduan berriro jartzeko. Trena pasatzen denean, merkatuan saltzaile-lanetan dihardutenak eta fruitu eta barazki postuak doi-doi igurtzi ditu. Salmahaiek gurpilak dituzte eta trenbidearen bi aldeetara banatzen dira. Erritua egunean sei-zortzi bider errepikatu ohi da. Horrenbestez, Hoop Rom (aterki/guardasol-itxiera) merkatua izenez ere ezagun egin da Mae Klong Trenbide merkatua deituriko azoka thailandiar hau. Munduko merkatu bitxienen artean, bitxienetakoa bera da.

## Erreferentziak

* ↑ https://turismothailandese.it/destinazioni/maekhlong-market/

## Kanpo estekak

* "Mae Klong. Trenak eteten duen merkatua", Naiz.eus webguneko erreportaia.
* (Ingelesez):Youtubeko bideoa.
* Datuak: Q112117516
* Multimedia: Maeklong Railway Market / Q112117516
# Maellako gaztelua

Maellako gaztelua (gaztelaniaz: castillo de Maella; katalanez: castell de Maella) edo Arandako kondearen gaztelua (gaztelaniaz: castillo del Conde de Aranda; katalanez: castell del Comte d'Aranda) Zaragozako probintziako Maella (Espainia) herriaren goialdean erortzeko zorian dagoen gaztelu bat da.

## Historia

Gazteluak Erdi Aroko jatorria du eta XIII. mendetik XV.ra bitarteko mendeetan Calatravako ordenan zegoen. Geroago, hainbat eskutatik pasatu zen eta XVI. mendean jauregi bat bihurtu zen, gaur egungo aztarnak garai hartakoak dira. Geroago, Abarca de Bolea familiako eskuetan egon zen, Arandako kondeen izenburua jaso zutenak. Gainera, eraikinari haien izena ere eman zioten. Karlistaldian zehar suntsitu egin zuten.

## Erreferentziak

* ↑ Tortosa i Terres de l'Ebre, Llitera i Baix Cinca. Catalunya Romànica. XXVI Bartzelona: Enciclopèdia Catalana, 83 or. ISBN 84-412-2515-X..

## Kanpo estekak

* Datuak: Q18274285
* Multimedia: Castle of Maella / Q18274285
# Maello

Maello Ávilako udalerria da.
2009ko urtarrilaren 1eko erroldaren arabera 747 biztanle zituen.

## Ikus, gainera

* Ávilako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1606813
* Multimedia: Maello / Q1606813
# Maenclochog

Maenclochog, Galesko komunitate, parrokia eta udalerri bat da, Pembrokeshire lurraldean dagoena. Preseli Hills mendien hegoaldean dago, Rosebush udalerritik milia bat hego-ekialdera, Narberth udalerritik Fishguard udalerrira doan B4313 errepidean.
2011ko erroldaren arabera 731 biztanle zituen.

## Kanpo estekak

* Datuak: Q6729228
* Multimedia: Maenclochog / Q6729228
# Luis Castro

Luis Castro Casal (Tolosa, 1880ko ekainaren 18a - ib., 1965eko abenduaren 10a) gipuzkoar abokatu eta politikaria izan zen.

## Biografia

Gurasoak irakasleak ziren Tolosan eta Luisek Filosofia eta Letrak ikasi zituen Zaragozako Unibertsitatean. Zuzenbidea ere ikasi zuen eta Tolosan aritu zen abokatu. Espainiako Bigarren Errepublikaren garaian, Acción Republicana eta Izquierda Republicana alderdien kidea izan zen. 1931ko uztailetik 1932ko urrira Bizkaiko gobernadore zibila izan zen. 1932ko uztailaren 14an Gipuzkoako Foru Aldundiaren presidente hautatu zuten. Gerra Zibila piztu zenean, Donibane Lohizunen erbesteratu zen. 1940ko ekainean Gipuzkoara itzuli eta 1941ean atxilotu eta Ondarretako espetxean sartu zuten. Aske utzi zutenean, jaioterrira itzuli zen.
Bere seme Juan Antonio Castro Izagirre, Errepublikako Itsas Armadako ofiziala izan zen Gerran Zibilean eta Frantziako Itsas Armadakoa Bigarren Mundu Gerran eta baita hori bukatu ondoren ere.

## Erreferentziak

* ↑ Auñamendi Eusko Entziklopedia. Luis Castro Casal. .
* ↑ Serrallonga i Urquidi, Joan. (2007). «El aparato provincial durante la Segunda República. Los gobernadores civiles, 1931-1939» Hispania Nova: Revista de historia contemporánea (7) ISSN 1138-7319..
* ↑ «Nuevo presidente de la Diputación Foral de Guipúzcoa» ABC 1932/07/15.
* ↑ ««Lo más fácil está hecho, lo más difícil está por hacer»» El Diario Vasco 2013-04-28.

## Kanpo estekak

* Datuak: Q23541344
# Luis Cañas

Luis Cañas (Villabuena, Araba, 1928 – 2019ko abenduaren 11) ardogilea eta enpresaburua izan zen, Luis Cañas upeltegiaren sortzailea. Aitzindari izan zen Errioxako ardoa sor-marka eratzeko lanetan. 1970ean, beratze karbonikoz eginiko ohiko Errioxako ardo gazteak botilaratuta eta bere marka propioarekin merkaturatu zuen lehen ardogilea izan zen. Luis Cañasen ardoek sari ugari lortu dituzte, goi mailako kalitatea duten ardoak egiten espezializatu bait zen.
1989az geroztik, Luis Cañasen seme Juan Luisek zuzentzen du Luis Cañas upeltegia.

## Erreferentziak

* ↑ (Gaztelaniaz) «Fallece el histórico bodeguero Luis Cañas» Deia 2019-12-17 (Noiz kontsultatua: 2020-04-04).
* ↑ (Gaztelaniaz) «Fallece el gran bodeguero Luis Cañas» Norte Exprés 2019-12-11 (Noiz kontsultatua: 2020-04-04).

## Kanpo estekak

* (Gaztelaniaz)(Ingelesez) Luis Cañas upeltegiaren webgunea.
* Datuak: Q16518248
# Luis Cernuda

Luis Cernuda Bidón (Sevilla, 1902ko irailaren 21a - Mexiko, 1963ko azaroaren 5a). Espainiar poeta, kritikaria eta itzultzailea, 1927ko Belaunaldiaren kidea zer. Erbestean hil zen.

## Biografia

Sevillan jaioa, bere aita militar zen eta, ondorioz, oso heziketa gogorra pairatu behar izan zuen. Bederatzi urtekin poesia idazten hasi zen. Sevillako Unibertsitatean 1919an Zuzenbidea ikasten hasi zen, 1926an bukatuko zuena. Tarte luze horretan baita ere soldaduska egin zuen. Pedro Salinas irakasle bezala izan zuen eta horrek idazten eta argitaratzen asko lagundu zion. Gerra zibilaren garaian, 1938an, Ingalaterrara joan zen eta han, Oxfordshiren, ihes egindako euskal haurrekin lan egin zuen; bertan hil zen euskal haur bati poema bat eskaini zion, "Niño muerto" ("Hildako haurra"), Las nubes olerki bilduman jasota. 1947an Estatu Batuetara joan zen, Massachusettsera. 1952. urtean Mexikon hartu zuen egoitza. 1963ko azaroaren 5ean Mexiko Hirian hil zen.

## Obra

Lehen literatura idazkiak Cruz y raya eta Revista de Occidente aldizkarietan eman zituen argitara. Poesia landu zuen bereziki. 1931n Los placeres prohibidos (Debekatutako plazerrak) argitaratu zuen; amodioaren eta moralaren arteko gatazka ispilatzen ditu surrealisten ildotik: Perfil de aire (1927, Airezko profila), Egloga, Elegía eta Oda (1928), Un río, un amor (1929, Ibai bat, amodio bat). Donde habite el olvido (1934, Ahanztea bizi den lekua) bildumarekin ahots pertsonalago bat lortu zuen. 1936az gero, poema liburuak atera ahala, izenburu baten azpian bildu zituen, La realidad y el deseo (Errealitatea eta desira). Liburuaren bertsio erabatekoa Mexikon atera zen egilea hil eta urte betera. Bestalde, prosa poetikoa ere landu zuen, Ocnos (1942) izeneko liburuan, esaterako. Kritika lan baliotsuak ere eskaini zituen: Estudios sobre la poesía española contemporánea (1957, Bogota), Poesía y literatura (bi liburuki, 1960 eta 1965. urteetan argitaratuak). 1985an bere antzerki obra bakarra argitaratu zen: "La familia interrumpida".

## Idazlanak

* Obras completas. Ediciones Siruela. Derek Harris eta Luis Maristanyren edizioa. Madril,1993.
* Antología. José María Capote Benoten edizioa. Madril: Cátedra, 1984.
* Intermedio. Gabriel Insaustik paratutako edizioa. Valentzia: Pre-Textos, 2004.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Bibliografia

* Cernuda, Luis; Mujika, Luis Mari (itzul.): Miguel Unamuno-ri itzuliriko zazpi soneto. - Egan, 2013-3/4, 205-208.
* Ibai Ertz, Jesus Lete: Luis Cernuda (1902-1963), Con las horas contadas liburutik. - Egan, 1995-1, 204-207.

## Kanpo loturak

* (Gaztelaniaz): Donde habita el recuerdo: memoria de Luis Cernuda (1902–2002) Cervantes Gune Birtualean.
* (Gaztelaniaz): Luis Cernudari buruzko monografia.
* (Gaztelaniaz): Luis Cernudaren biobibliografía.
* (Gaztelaniaz): Biografia eta antologia.
* (Gaztelaniaz): Biografia eta antologia.
* Datuak: Q439578
* Multimedia: Luis Cernuda / Q439578
# Luis Dabán

Luis Dabán Ramírez de Arellano (Iruñea, 1841eko maiatzaren 28a - Madril, 1892ko urtarrilaren 22a) nafar ofiziala izan zen. Hamar Urteko Gerran eta Bigarren Karlistaldian parte hartu eta gero, 1884 eta 1887 artean Puerto Ricoko gobernadore izendatu zuten.
* Datuak: Q16190321
* Multimedia: Luis Dabán y Ramírez de Arellano / Q16190321
# Luis Ciges

Lis Ciges Martínez (Madril, 1921eko maiatzaren 10 – 2002ko abenduaren 11) espainiar zinema-aktorea izan zen.

## Filmografia
### Zinema

* La gran aventura de Mortadelo y Filemón (2003), Javier Fesser.
* El paraíso ya no es lo que era (2001), Francesc Betriu.
* La mujer más fea del mundo (1999), Miguel Bardem.
* París-Tombuctú (1999), Luis García Berlanga.
* El milagro de P. Tinto (1998), Javier Fesser.
* Una pareja perfecta (1997), Francesc Betriu.
* Así en el cielo como en la tierra (1995), José Luis Cuerda.
* Alegre ma non troppo (1994), Fernando Colomo.
* Todos a la cárcel (1993), Luis García Berlanga.
* Todo por la pasta (1991), Enrique Urbizu.
* El vuelo de la paloma (1989), José Luis García Sánchez.
* Amanece, que no es poco (1988), José Luis Cuerda.
* Pasodoble (1988), José Luis García Sánchez.
* El bosque animado (1987), José Luis Cuerda.
* Moros y cristianos (1987), Luis García Berlanga.
* Matador (1986), Pedro Almodóvar.
* La corte de Faraón (1985), José Luis García Sánchez.
* La vaquilla (1985), Luis García Berlanga.
* Hierro dulce (1985) de Francisco Rodríguez.
* Sal gorda (1983), Fernando Trueba.
* Laberinto de pasiones (1982), Pedro Almodóvar.
* Nacional III (1982), Luis García Berlanga.
* Estoy en crisis (1982), Fernando Colomo.
* La colmena (1982), Mario Camus.
* Valentina. Crónica del alba, 1ª parte (1982), Antonio José Betancor.
* Patrimonio Nacional (1981), Luis García Berlanga.
* Gay Club (1981), Tito Fernández.
* Arrebato (1979), Iván Zulueta.
* La escopeta nacional (1978), Luis García Berlanga.
* ¿Que hace una chica como tú en un sitio como este? (1978), Fernando Colomo.
* Un hombre llamado Flor de Otoño (1978), Pedro Olea.
* Sentados al borde de la mañana, con los pies colgando (1978), Antonio José Betancor
* Eva, limpia como los chorros del oro (1977), José Truchado.
* La criatura (1977), Eloy de la Iglesia.
* ¿Quién puede matar a un niño? (1976), Narciso Ibáñez Serrador.
* Pim, pam, pum... ¡fuego! (1975), Pedro Olea.
* Vera, un cuento cruel (1973), Josefina Molina.
* La rebelión de las muertas (1973), León Klimovsky.
* La Saga de los Drácula (1972), León Klimovsky.
* Cabezas cortadas (1970), Glauber Rocha.
* Los farsantes (1963), Mario Camus.
* Plácido (1961), Luis García Berlanga.
* Molokai, la isla maldita (1959), Luis Lucía.

### Laburmetraia

* La teoría del dinero (1989), Mariano Catalán
* Franco no debe morir en la cama (1998), Alberto Macías.
* Rufino (1998), Octavi Masià.
* Aquel ritmillo (1995), Javier Fesser.

### Telebista

* Compañeros
* Periodistas
* Médico de familia
* Farmacia de guardia (1991-1994)
* Truhanes
* La mujer de tu vida
* Las aventuras de Pepe Carvalho
* La huella del crimen
* Juanita la Larga (1982)
* Fortunata y Jacinta (1980)
* El español y los siete pecados capitales
* Escrito en América
* Curro Jiménez
* Los Libros
* Cuentos y leyendas
* Los Pintores del Prado (1974)
* El Pícaro (1974)

## Kanpo estekak

* Datuak: Q6700439
# Luis Cortés

Luis Cortés (Iruñea, 1951 - ), Luis Martínez Cortés jaioa, iruindar zinema zuzendari eta kazetaria da.

## Biografia

Kazetaritza ikasketak egin zituen Madrilgo Complutense Unibertsitatean eta Televisión Españolan hasi zen lanean.
1977an jaioterrira itzuli eta Iruna P.C. ekoiztetxea sortu zuen. Horri esker, Marian (1977), Ni se lo llevó el viento, ni puñetera falta que hacía (1980) eta La tele chiflada (1981) filmak egin zituen. Gero telebistara pasa eta hainbat saio zuzendu ditu, tartean Flamingo Berria telesaila edo La botica de la abuela.
Kazetari moduan Diario de Navarra edo Navarra Hoy hedabideentzat lan egin du.

## Filmagintza
### Zuzendaria

* Osasuna, el club y sus raíces (1983)
* Ni se lo llevó el viento, ni puñetera falta que hacía (1981)
* Te quiero, te quiero, te quiero (1980)
* Marián (1977)
* Clown (1976)
* Un tal Luis Costa, 1971

### Gidoigilea

* Ni se lo llevo el viento, ni puñetera falta que hacia (1981)
* Te quiero, te quiero, te quiero (1980)
* Marián (1977)
* Clown (1976)

## Kanpo loturak

* IMDB webgunearen fitxa
* Datuak: Q5983127
# Luis Daniel Izpizua

Luis Daniel Izpizua Bidasoro (Zumaia, Gipuzkoa, 1948 – Zumaia, Gipuzkoa, 2016ko uztailaren 24a) euskal eta gaztelania idazlea izan zen, ogibidez irakaslea. Filologia Erromanikoan lizentziatua zen, eta Espainiako Hizkuntza eta Literaturako katedraduna Donostiako Peñaflorida-Usandizaga Ikastetxean. Han, Gaztelania eta Literaturako irakasle lan egin zuen.
Euskaraz idazten hasi zen, Izuztarri narrazio liburua eta Rosamunda eleberria argitaratuta. Gero, ordea, gaztelaniaz soilik idatzi zuen; besteak beste, El País egunkariko kolaboratzaile izan zen.

## Lanak

* Izuztarri (1987)
* Con mis amigos (1989)
* Rosamunda (1990)
* Sacca della Misericordia (2003)
* Amores (2004, Hiria)
* El hombre de Burdeos (2005, Hiria)

## Erreferentziak

* ↑ (Gaztelaniaz) El escritor y profesor guipuzcoano Luis Daniel Izpizua fallece a los 68 años. El Diario Vasco, 2016.07.27
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
* Datuak: Q12262668
# Luis Chalbaud Errazkin

Luis Chalbaud Errazkin (Baiona, 1873ko irailaren 25a - Loiola, Azpeitia, 1965eko maiatzaren 29a) euskal herritar soziologo eta legegizona izan zen. Azken Karlistadaren ondoren Baionara erbesteratu zen. Bilboko familia batean sortu zen. 1898. urtean Jesusen Lagundian sartu zen. Deustuko Unibertsitateko Estudios de Deusto aldizkariko zuzendaria izan zen. Langileriaren arazoei buruzko lanak eta Zuzenbidearen historiari buruzkoak idatzi zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12262665